Biden avança Trump a Geòrgia i està a tocar de la presidè... Biden avança Trump a Geòrgia i està a tocar de la presidència nord-americana – El Món\nBiden avança Trump a Geòrgia i està a tocar de la presidència nord-americana\nACN 06/11/2020 11:12 am\nEl candidat demòcrata Joe Biden ha superat aquest divendres al matí al president dels EUA, Donald Trump, en el recompte a Geòrgia, i està a tocar dels 270 vots electorals que li permetrien entrar a la Casa Blanca. El demòcrata ara lidera a Geòrgia per només 917 vots de diferència amb Trump. El recompte encara continua en aquest estat i de moment no està confirmada la victòria de Biden, però si guanyés, Trump només podria aspirar a l’empat. De fet, l’ajustat recompte genera discrepàncies entre els mitjans dels EUA sobre els vots electorals que té cada candidat: d’acord amb el recompte d’AP, que dona als demòcrates Arizona, Biden obtindria amb Geòrgia l’entrada a la Casa Blanca.\nPer la CNN i The New York Times, però, Arizona encara podria caure en mans de Trump i, per tant, amb Geòrgia Biden se situaria en els 269 vots electorals. L’opció més ràpida i clara de victòria per a Biden –i en la que coincideixen tots els recomptes actuals – és Pennsilvània. Per ara, el demòcrata està escurçant les distàncies amb Trump en aquest estat, però l’actual president encara hi té un marge de 18.229 vots.\nD’altra banda, Biden està al capdavant a Nevada amb 11.438 vots de diferència, i a Arizona per 47.052 vots –aquest últim estat, declarat blau per AP però no per la CNN. Qualsevol d’aquests dos estats donarien la victòria a Biden si obté també Geòrgia.


Publicat el 24/01/2018 18:26\nLa calor avançada d'aquest hivern preocupa al sector de la fruita per una possible floració avançada dels arbres.\nDesprés d'un estiu càlid sense precipitacions abundants i una tardor on les pluges tampoc han fet gaire acte de presència, l'hivern a Catalunya continua essent meteorològicament parlant molt sec, un factor que està acusant diversos cultius de secà del país que es veuen afectats per la falta d'aigua. Un exemple el trobem a la Segarra i l'Urgell, on el cereal que es va sembrar a la tardor no creix perquè al terreny no hi ha saó i a finals de gener, la planta té la mida de la segona setmana després de la plantació.\nA les Terres de l'Ebre els cultius més afectats són l'olivera i els cítrics amb un descens de producció de fins al 60%, i al Baix Llobregat es tem que l'abastament d'aigua per regar de la Baells sigui objecte de restriccions perquè el pantà es troba al 48%. D'altra banda, la calor avançada amb temperatures superiors als 20 graus preocupa al sector fructícola de Ponent per una possible floració avançada dels arbres que després es podria veure afectada per gelades tardanes.\nTot i que el cereal que es va sembrar a la tardor a les zones de secà de l'Urgell i la Segarra va poder créixer en la seva fase inicial, la falta de precipitacions ha provocat que la vegetació hagi patit un retard accentuat que en algunes finques és de fins a dos mesos del seu cicle habitual. Això fa que la planta només mesuri uns dos centímetres d'alçada quan a aquesta època de l'any ja hauria de superar el pam de terra.\nSegons Ramon Augé, responsable d'UP a la Segarra, a banda de la sequera aquesta problemàtica deriva del fet que al novembre hi va haver moltes gelades continuades, que ''van fer baixar la temperatura del sòl'' de forma ràpida i això no va permetre el desenvolupament del blat i l'ordi.\nUn altre factor que està jugant en contra dels productors de cereal és el fet que enguany hi ha hagut poca boira, un fenomen meteorològic que aporta humitat al terreny i per tant ''fa saó'' que permet alimentar el creixement de la planta. Augé alerta que la collita del juny ''serà molt minsa'' i difícilment es podrà arribar als 4 o 5.000 quilos per hectàrea que s'aconsegueixen en un ''any bo''. És més, segons Augé, encara que plogui les setmanes vinents, ja no s'aconseguirà una producció òptima, per la qual cosa, el sector confia en l'assegurança per sequera que en aquest cas els permet cobrar fins a 2.500 quilos per hectàrea.


PREGONS ABRIL 2017\n1. L'Ajuntament comunica que avui dijous dia 4 de maig restarà tancat per la tarde. Disculpin les molèsties.\n2. Es comunica a les persones interessades en fer la declaració de la renda que poden passar a demanar hora per les oficines de la cooperativa fins el dia 19 de maig\n1. L'Ajuntament comunica que avui dimecres de 12h a 14h hi haurà l'Assessor Energètic a l'Ajuntament\n1. El Casal romandrà tancat fins a nou avís.\n2. Benvolgut convilatà/na;\nEns plau convocar-lo a la reunió informativa per parlar de la conservació i arranjament de camins dels nostre terme municipal, que tindrà lloc el proper dimecres dia 3 de maig a les 8 del vespre a la Sala d'actes del Casal.\n3. Benvolgut convilatà/na;\nEns plau convocar-lo a la reunió informativa que tindrà lloc el proper divendres 5 de maig a la sala d'actes del Casal a les 8 del vespre per parlar dels temes següents:\n- ORDENACIÓ DEL TRANSIT A LA POBLACIÓ.\n- ORDENANCES MUNICIPALS (ANIMALS DOMÈSTICS, CULTURA DE L'AIGUA, DEIXALLES I ESCOMBRARIES).\n- OBRES EFECTUADES DARRERAMENT.\n- OBRES PROJECTADES PRÒXIMAMENT.\n1. "Priorat per la Independència - Assemblea Nacional Catalana comunica que durant la Fira del Vi de Falset hi haurà una parada on es distribuirà el domàs del Sí al Referèndum, per penjar als balcons de tots el pobles del Priorat.\nTambé es podrà signar l'adhesió al Pacte Nacional pel Referèndum.\nDiumenge, a la plaça de la Quartera de Falset, s'hi instal.larà un Sí GEGANT.\nTothom és convidat a fer-s'hi fotografies i a difondre-les per les xarxes socials."\n2. L'Ajuntament comunica que avui dijous hi haurà un ple ordinari a les 20h a la Sala de plens.\n1. Es comunica que el dilluns dia 1/05/2017 no hi haurà recollida d'escombraries orgànica i rebuig, és farà el dimarts dia 2705/2017 amb el vidre.\n2. Celler del Masroig convida a tots els veïns a la 3ª edició de les Masroig Food Truck el proper dissabte 29 d'abril, de 12h a 20h.\n1.Es comunica que aquest matí de 11 a 14 h. hi haurà l'assistent social a l'Ajuntament.\n2. La societat de caçadors St. Anton de Garcia comunica als seus socis que l'assemblea extraordinària serà el proper dissabte dia 29 d'abril a les 19:30 al casal.\n3. La comunitat de regants del pantà dels Guiamets comunica als seus socis el nou horari de reg fins a nou avís :\nRamal del Masroig de 5 tarda a 6 matí, de dilluns a divendres.\nRamal de Tivissa de 5 tarda a 8 matí, de dilluns a divendres.\nRamal de la Serra de 5 tarda a 8 matí, de dilluns a divendres.\nRamal de Móra de 5 tarda a 8 matí, de dilluns a divendres.\nRamal de Tosseta de 5 a 6 tarda, de dilluns a divendres.\n1. La Parròquia comunica que el diumenge 23/04/2017 a les 12:30h la novena a la Mare de Déu i a la 13:00h Santa Missa.\n2. L'AMPA del Masroig, informa a tots els veïns de la localitat, que el proper diumenge 23 d'abril, Diada de Sant Jordi, a la plaça de la vila, tindrem una parada on podreu comprar tota classe de llibres i les millors i mes boniques roses.\n3. El Casal comunica que avui dijous es farà cine-fòrum, a 2/4 de 9 del vespre. Es projectarà la pel.lícula "Com faldas y a lo loco".\n4. Concert. Dissabte dia 22/04/2017 a les 00:00h al Casal hi haurà un concert amb el grup " Los Aliados". Entrada gratuïta. Us hi esperem a tots\n1. La comunitat de Regants del Pantà de Guiamets comunica que el ramal del Masroig regarà dilluns, dimarts, dimecres, dijous, divendres de 5 a 11.\n2. L'Ajuntament comunica que s'ha obert la convocatòria de subvencions per al pagament del lloguer per a l'any 2017. Per més informació us podeu dirigir al Consell Comarcal del Priorat.\n1. Es comunica que el dissabte dia 22/04/2017 no hi haurà recollida d'escombraries d'envasos, es recollirà divendres 21/04/2017 amb l'orgànica i rebuig.\n1. La Cooperativa comunica que el proper dijous dia 13 d'abril l'oficina estarà oberta al públic de 11 a 14h. Per la tarda restarà tancada. Disculpin les molèsties.\n2. L'Ajuntament comunica que el proper dijous dia 14 d'abril restarà tancat per la tarde. Disculpin les molèsties.\n1. Ha mort Cèlia Mas Casals, a l'edat de 79 anys, es troba al tanatori de Móra d'Ebre al polígon la Verdaguera. El seu enterrament serà avui dimarts a les 6 de la tarda a l'església parroquial del Masroig. Cèlia Mas Casals descansi en pau.\n2. Escombraries Setmana Santa :\nDijous: Orgànic, rebuig, paper i cartró.\nDivendres no hi ha recollida.\nDissabte: Orgànic i envasos.\nDilluns : Orgànic i rebuig\n3. L'Ajuntament comunica que demà no hi haurà l'assessor energètic.\n1. L'Ajuntament comunica que divendres dia 7/04/2017 l'Ajuntament estirà tancat per un procediment administratiu.\n2. L'Ajuntament comunica que avui dimecres de 12h a 14h hi haurà l'Assessor Energètic a l'Ajuntament.\n3. L'Ajuntament comunica que divendres 7/04/2017 no hi haurà horari metge.\n4. "Priorat per la Independència - Assamblea Nacional Catalana convida a tothom a la conferència que farà el representant de la Generalitat davant la Unió Europea, Sr. Amadeu Altafaj, amb el títol\n"El procés català: ressò i suport internacionals"\nLa conferència es farà a Falset, dimecres a dos quarts de vuit del vespre, al Consell Comarcal.\n1. Ha mort Lourdes Pallejà Bellvé, mare de la Silvia del Dani Munté, a la edat de 65 anys, es troba al tanatori de Falset i l'enterrament serà demà a les 10 del matí a la parròquia de Falset. Lourdes Pallejà Bellvé descansa en pau.\n2. L'Ajuntament comunica que tothom que estigui interessat en agafar el bar Casal Flor de Maig, pot passar a buscar les bases per l'ajuntament.


Gran incendi en un edifici a Benicarló - Diari Millars, informació local en valencià.\nUna dona i els seus tres fills van haver de ser traslladats a l’hospital.\nEste diumenge a la vesprada s’ha produït un incendi en un edifici ubicat en el carrer Navarra de Benicarló.\nEl foc es va originar mentre un home estava manipulant els comptadors per tal d’instal·lar-se en un dels habitatges buits de la finca.\nEl foc va acabar provocant una gran quantitat de fum que es va acabar estenent per tot l’edifici. Ràpidament, van haver de mobilitzar-se bombers del parc de Baix Maestrat per tal de poder extingir l’incendi. També van desplaçar-se al lloc dels fets la Policia Local de Benicarló, la Guàrdia Civil i els serveis sanitaris.\nA causa d’este incident, una dona i els seus tres fills menors van haver de ser traslladats a l’hospital per inhalació de fum.\nPost més nousBusquen a una home desaparegut prop de Gandia\nPost més vellsDesapareix un jove a Ontinyent


En el ple d'avui, els socialistes també presenten una segona moció que demana que es treballi per adaptar els edificis municipals tant a les discapacitats físiques com sensorials\nImatge d'arxiu de l'edifici del Tecnoredessa, al Tecnoparc de Reus ARXUI / INFOCAMP\nDivendres, 23 Juliol 2021 09:03\nEl grup municipal del PSC defensarà una moció al plenari d'aquest divendres en la que demana que l'Ajuntament de Reus iniciï durant aquest mandat el procediment per a la licitació de la redacció del projecte constructiu de l’edifici del Centre d’Empreses Tecnoredessa 2, al Tecnoparc. Des del grup municipal es posa de manifest que l’edifici ja ha quedat petit per a moltes empreses de fora de la ciutat que veuen el Tecnoparc com un enclavament idoni per al desenvolupament de la seva activitat. Pel portaveu Andreu Martín, “és de preveure que la proximitat amb la futura estació de Bellissens, el convertiran en motor estratègic i pol d’atracció d’empreses d’arreu de Catalunya i de l’Estat”.\n“Necessitem espais per oferir a les empreses abans que aquestes no triïn altres ciutats on implantar la seva activitat”, remarca Martín convençut que la Reus s’ha de poder mostrar al món com una ciutat dinàmica i amb vocació de lideratge i, per això, “ha d’incrementar l’oferta d’espais que facilitin la competitivitat del teixit empresarial, la innovació i la transferència de coneixement; captar noves activitats empresarials d’alt valor afegit, i crear nous llocs de treball qualificats”. Pel PSC, això passa perquè “l’Ajuntament tingui una actitud favorable envers aquestes empreses” que volen fer recerca i desenvolupament, envers el talent, que algú que tingui idees pugui trobar la manera de fer-les realitat a Reus, i no haver de buscar un altre lloc.\nFinalment, el PSC recorda que el Pla d’Acció Municipal (PAM) recull la voluntat del govern municipal al desenvolupament econòmic de la ciutat, oferint eines que permetin dinamitzar els sectors econòmics emergents. I en aquest sentit, contempla la necessitat de facilitar la implementació d’empreses als edificis tecnològics de Reus, entre d’altres, i promocionar el Tecnoparc com a seu d’empreses innovadores, construint un nou edifici com a base per a la captació d’inversions i implantacions de noves companyies.\nEdificis municipals, adaptats a les discapacitats sensorials\nUna segona moció dels socialistes reusencs insta l’Ajuntament a fer un estudi exhaustiu de les necessitats específiques del col·lectiu de persones amb discapacitat sensorial i apliqui als equipaments municipals i al transport urbà un pla d’adaptació i adequació de l’espai físic que faciliti la mobilitat, la comunicació i la interacció d’aquestes persones, minimitzant les dificultats de desplaçament i d’accés a la informació. La moció també demana instar el Departament de Salut de la Generalitat a fer el mateix a l’Hospital de Sant Joan.\nMartín remarca que els darrers anys s’ha avançat en la supressió de barreres arquitectòniques. però molt poc en l’àmbit de les barreres comunicatives. “Des de les administracions, cal fer un pas endavant, especialment als equipaments públics, per facilitar que aquestes persones amb comunicació reduïda puguin realitzar una vida el més autònoma possible”.\nEl portaveu assegura haver rebut la queixa concreta d’un d’usuari amb discapacitat visual que no sap quan el criden a consulta, perquè no pot llegir les pantalles lluminoses on apareix el nom dels pacients. I apunta, per exemple, que l’avís de torn per megafonia seria una bona una solució. “Cal que l’Ajuntament de Reus treballi perquè tots els edificis municipals, el transport urbà, el CMQ i també l’Hospital de Sant Joan, que ha deixat de ser municipal, però força concorregut diàriament per un bon nombre de reusencs i reusenques estiguin adaptats, no només a les discapacitats físiques, sinó també a les sensorials”.


ATENES, DELFOS I EL PELOPONÈS, ELS MONESTIRS DE METEORA I LES ILLES SARÒNIQUES | Baraka Club de Viatges\nAcompanyats per l’Historiador i Professor d’Art Àngel Morillas. Coordinador del Patrimoni de la UNESCO\nVOL PREVIST – Vueling – 12:45 Barcelona - 14:55 Atenes\nPresentació a l’aeroport de Barcelona on trobarem l’equip que ens acompanyarà en aquest viatge i que ens ajudaran amb els tràmits de facturació i embarcament del vol a Atenes.\nArribada a la capital. Acomodació al nostre hotel. Tarda lliure. Sopar i allotjament.\nATENES – CAP SOUNION.\nEsmorzar. Al matí sortirem per fer la visita de la ciutat d’Atenes i del nou museu de l’Acròpoli. Aquest circuit permet poder veure l’enorme contrast entre la Grècia clàssica i la ciutat cosmopolita.\nAl l’interior de l’Acròpoli visitarem el Temple d’Atenea Propileus. La geometria perfecta del Partenó es desplegarà davant l’ Erectèon, amb el seu pòrtic de les Cariàtides, el Pandroseion. El museu recull gran quantitat de restes escultòriques que pertanyen als diferents edificis d’aquest recinte. Visitarem el temple de Zeus Olímpic, l’ Arc d’Adrià, el Parlament amb la Tomba al Soldat Desconegut i la ciutat moderna d’Atenes, el Palau Reial i l’Estadi Olímpic. A continuació realitzarem la visita del nou museu de l’Acròpoli. Una meravella de la arquitectura moderna, que està situada en aquest majestuós recinte i on podrem veure-hi les noves troballes arqueològiques. L’Acròpoli d’Atenes va ser declarada Patrimoni de la Humanitat per la UNESCO l’any 1987. Dinar a un restaurant de la zona de la Plaka.\nA la tarda sortirem en direcció a Cap Súnion. És famós per ser l’indret on es troba un temple dedicat a Posidó, el déu del mar a la mitologia clàssica grega. Les restes es troben dalt del cap, envoltat pel mar a l’est, al sud i a l’oest.\nATENES – CANAL DE CORINT – ARGÒLIDA – MYSTRAS I NAUPLI.\nDesprés d’esmorzar sortirem per la carretera costera cap al Canal de Corint, on farem una breu parada. Visitarem el recinte arqueològic de Micenes (Patrimoni de la Humanitat per la UNESCO), amb el Tresor dels Atrides, la Porta dels Lleons (entrada impressionant de l’acròpoli) i la tomba de Agamèmnon. Dinar en ruta.\nVisitarem el famós Teatre d’Epidaure (Patrimoni de la Humanitat per la UNESCO), conegut per la seva acústica excepcional. Després sortirem cap a Mystras, situada a uns 5 km d’Esparta, ciutat bizantina construïda sobre l’alt d’un penyal i envoltada per una muralla. Va ser fundada pels francs l’any 1249. Durant l’era bizantina, la ciutat va conèixer el seu moment de major esplendor, arribant a tenir una població d’uns vint mil habitants i convertint-se en una de les ciutats més importants de l’Imperi Bizantí. Fins a l’ocupació otomana, en 1460, Mystras va ser un important centre cultural i intel·lectual que va congregar a savis i artistes de l’Europa de l’Est, Itàlia i Constantinoble, com el pensador neoplatònic Pletó. Està inscrita a la llista del Patrimoni de la Humanitat de la UNESCO des del 1989.\nFarem un recorregut pel seu conjunt eclesiàstic, on destaca l’església de Perívleptos, la de Panddánasa o la de Metròpolis, en l’interior de la qual trobem una sèrie de frescs que representen els miracles realitzats per Crist. Seguirem el recorregut visitant la capella de Àgios Giorgos i els temples de ÁgiosTheodoros i de Afendikó.\nContinuació fins a Nauplia. Sopar i allotjament.\nNÀUPLIA – OLÍMPIA.\nEsmorzar. Al matí sortirem a visitar Nàuplia, que fou la primera capital de Grècia, entre 1829 i 1834 , al començament de la independència dels grecs respecte dels turcs. Amb anterioritat, la ciutat havia estat ocupada pels venecians . De fet, moltes de les construccions es remunten a la segona ocupació veneciana, entre 1686 i 1834. Així, passejar per entre els seus carrers pavimentats amb marbre i edificis d’aire neoclàssic, o ascendir per les fortaleses entrellaçades, és remuntar-se al enclavament estratègic que va ser motiu de contínues disputes entre venecians i otomans des del segle XV en endavant, si bé l’origen de la ciutat data de molt abans.\nTravessant la regió de l’Arcàdia ens dirigirem a la zona d’Elide. Allí veurem el temple d’Apol·lo Epicuri obra de Iktinos. És el millor conservat dels antics temples grecs. Després de la vista sortirem cap a Olímpia. Dinar en un restaurant en ruta. Ja a la tarda, arribada a Olímpia. Sopar i allotjament.\nOLÍMPIA – DELFOS.\nSortida d’hora després d’esmorzar. Començarem la visita al recinte arqueològic d’Olímpia (Patrimoni de la Humanitat per la UNESCO) Un lloc carregat d’història i mitologia. Centre religiós i atlètic, bressol dels jocs olímpics. Coneixerem les seves ruïnes en profunditat. Llocs com la Palestra, el taller de Fídies, el temple d’ Hera i especialment el seu estadi. Continuarem la visita al museu on gaudirem d’importants troballes però sens dubte gaudirem de l’Hermes de Praxíteles, una de les més belles escultures de la Grècia antiga. En finalitzar farem una parada per dinar. Continuarem direcció a Patres fins a arribar a Rio- Antirio on trobarem el pont més llarg d’Europa que ens creuarà del Peloponès a la Grècia continental passant per sobre de les aigües de la Batalla de Lepant Una vegada a l’altra riba seguirem camí cap a la muntanya del Parnàs i allí, en el seu vessant trobarem l’Oracle i Santuari d’Apol·lo, a Delfos.\nDesprés visitarem el monestir d’Osios Loukas, un dels més bells monestirs bizantins de Grècia, situat al municipi de Distomo. Està inscrit en el Patrimoni de la Humanitat de la UNESCO. És conegut pels seus mosaics sobre fons daurat del segle XI, per les seves pintures, pel refinament de la seva decoració: pisos de marbre, jaspi i pòrfir.\nEsmorzar. Seguidament emprendrem la visita arqueològica a Delfos (Patrimoni de la Humanitat per la UNESCO), que fou un dels llocs sagrats més importants de Grècia amb un temple dedicat a Apol·lo. Visitarem el Santuari d’Apol·lo, el seu teatre, l’estadi i els tresors de les Polis de l’antiga Grècia. Coneixerem el museu de Delfos, destacant escultures com l’esfinx de Naxos, l’auriga de Delfos o l’estàtua de Antinoos. Dedicarem un temps també a la zona d’Atenea Pronea, el gimnàs i el Tholos (edifici circular). Una vegada finalitzat aquest recorregut arqueològic el nostre camí ens portarà cap a Tesalia, al nord. Realitzarem una parada per dinar.\nArribarem al poble de Kalambaka, sota els monestirs de Meteora i ens instal·larem a l’hotel. Sopar i allotjament.\nSortida a primera hora després d’esmorzar per començar la nostra visita als monestirs de Meteora (Patrimoni de la Humanitat per la UNESCO). Un lloc on com agulles de roca sorgeixen de la terra elevats monticles inaccessibles on s’han construït impossibles edificacions. Intentarem visitar dos monestirs. Coneixerem el més important d’ells, anomenat Monestir de Gran Meteora. El nostre segon monestir a visitar serà possiblement el d’Agios Stéfanos, un altre dels més bells i increïbles. Si aquest últim estigués en període de descans aniríem a un altre. Van arribar a ser fins a vint aquests monestirs bizantins i actualment solament estan habilitats cinc. Es van començar a construir en el s. XIV i continuaren fins al s. XVI. Gaudirem dels importants tresors i relíquies ubicades en el seu interior.\nNo oblidin que les dones hauran de portar faldilla llarga i anar amb les espatlles cobertes.\nEn finalitzar les visites començarem el camí de retorn, de quatre a cinc hores d’autocar, fins a tornar a Atenes. Realitzarem una breu parada en el Pas de les Termòpiles, famós per Leònides i els seus 300 espartans. Es realitzarà una parada per dinar en el camí.\nArribada a Atenes. Trasllat a l’hotel per sopar i allotjar-nos.\nATENES – CREUER 1 DIA.\nEsmorzar. Trasllat al port del Pireu per realitzar el creuer d’un dia. Visitarem les illes d’Egina, Hydra i Poros. Egina té assentaments humans des de el 2.500 aC i fou dominada per doris, romans, bizantins, catalans, venecians i turcs. Arribada al port i temps lliure per passejar per la ciutat. Visitarem el temple d’Afea, un dels tres temples del triangle sagrat, juntament amb el Partenó i el temple de Posidó del cap Súnion. Dinar a bord. Sortirem cap a Hydra, petita illa de 52 km2, on no hi circulen de cotxes, i a la que les seves cases blanques davant del mar li donen un encant especial. Continuarem fins a Poros, petita illa situada davant del Peloponès, amb cases ubicades a la muntanya. Arribada a Atenes, sopar i allotjament.\nATENES – BARCELONA.\nEsmorzar a l‘hotel i a l’hora convinguda trasllat a l’aeroport on realitzarem els tràmits del nostre vol de tornada.\nVOL PREVIST - Vueling – 16:10 Atenes – 17:10 Barcelona\nConsulta preus i dates per a properes edicions d’aquest viatge\n* ￼Vols internacionals amb Vueling.\n* ￼8 nits d’allotjament en hotels:\nAtenes: Hotel Athenian Callirhoe 4* o similar.\n￼Nauplia: Hotel Amalia 4* o similar.\nOlimpia: Hotel Amalia 4* o similar.\n￼Delfos: Hotel Amalia 4* o similar.\n￼Kalambaka: Hotel Amalia 4* o similar.\n* ￼Pensió completa durant tot el viatge.\n* ￼Acompanyament, assessorament pedagògic i xerrades durant tot el viatge a càrrec del professor Àngel Morillas.\n* ￼Creuer d’1 dia amb dinar.\n-EL HOMBRE DE ESPARTA - Antonio Penadés, Ed: Edhasa


El 25 de setembre goleja i surt de la zona de descens (3-0) - Esports - Rubí TV\nEl 25 de setembre goleja i surt de la zona de descens (3-0)\nEls rubinencs han fet un gran partit i s'han imposat amb comoditat al CF Begues\nEl Joventut 25 de Setembre s'ha enfrontat aquest cap de setmana al CF Begues amb l'objectiu d'oferir una nova victòria a la seva afició per sortir dels llocs de descens. El partit ha començat amb uns rubinencs molt ben situats sobre el terreny de joc que aprofitaven la qualitat de Piera i Romero per generar bones ocasions. Fruit d'aquest domini ha arribat el gol de Soler, que al minut 37 ha foradat la xarxa rival per arribar al descans amb un 1 a 0 favorable.\nJa a la segona part els vallesans han sortit amb molta intensitat i Piera ha marcat el segon al minut 53, que ha generat l'eufòria col·lectiva a la graderia. Lluny de relaxar-se, els homes entrenats per Alberto Fernández han continuat buscant la porteria rival i Adrián García ha fet el tercer, que ha sentenciat al partit a falta de mitja hora per arribar al final.\nAixí doncs, el 'Veinti' ha sumat un nou triomf a casa que el situa fora de la zona de descens, i la setmana que ve podria reafirmar la seva bona ratxa en la seva visita al camp d'un rival directe: el Pubilla Casas.\nEtiquetes: 25 setembre, Segona Catalana, futbol, CF Begues


L'Iberostar es desfà del Fuenlabrada i obté bitllet per al torneig del KO - Regió7 :: El Diari de la Catalunya Central\nL'Iberostar Tenerife es fa fort a casa i va derrotar el Montakit Fuenlabrada per assolir la classificació per a la Copa del Rei, que es disputarà a Màlaga entre el 13 i el 16 de febrer.\nEn la primera part hi van haver mínims avantatges per un i altre equip. Els locals culpaven els problemes físics de jugadors importants i el fet que no havien pogut entrenar al llarg de la setmana, però tot i això es van conjurar en defensa per mantenir el control del matx (37-34 al descans).\nEn el tercer quart l'Iberostar Tenerife va assolir una renda que acabaria sent definitiva. Una bona ratxa d'encerts des de l'exterior i un Shermadini més actiu impulsaven els illencs, que van acabar de sentenciar el rival amb dos triples seguits de Huertas.\nEl Bilbao es fa fort a la seva pista i s'imposa a un lluitador Estudiantes. Esports


Els quiosquers denuncien una distribuïdora de premsa pel "tall discriminat" del servei i anuncien noves accions\nEl conflicte entre els quiosquers i les distribuïdores de premsa continua. Aquest diumenge, molts quioscos de Barcelona no han aixecat les persianes perquè no tenien premsa per vendre o en solidaritat amb els venedors a qui les distribuïdores no els hi han servit gènere. L'Associació Professional de Venedors de Premsa de Barcelona i Província ha presentat una denúncia col·lectiva contra una de les distribuïdores i n'anuncia accions jurídiques "civils i penals" contra les quatre que serveixen a Barcelona.\n13/01/2008 - 14.40 Actualitzat 13/01/2008 - 16.58\nEls quiosquers denuncien càrregues econòmiques abusives imposades per les distribuïdores.\nL'Associació Professional de Venedors de Premsa de Barcelona i Província ha presentat una denúncia col·lectiva contra la distribuïdora Logística de Medios pel "tall discriminat del servei a alguns punts de venda aprofitant la seva posició d'absolut domini", ha denunciat Miquel Gutiérrez, vicepresident de la junta directiva de l'associació de venedors de premsa.\nDesprés de presentar la denúncia, els representants dels venedors de premsa, acompanyats d'altres quiosquers, s'han dirigit a la desfilada dels Tres Tombs, on han regalat diaris i han repartit octavilles per explicar la seva situació.\n"Els quiosquers, en perill d'extinció"\nEl conflicte entre els quiosquers i les distribuïdores ja fa setmanes que dura. Els venedors denuncien que les quatre empreses que realitzen la distribució de diaris a la demarcació de Barcelona els han imposat unes càrregues econòmiques per portar el producte fins als punts de venda amb independència dels exemplars que venen, malgrat l'existència d'una llei de 1972 que prohibeix aquest pagament.\nA això s'ha afegit la disminució del marge de beneficis que algunes distribuïdores estan imposant a alguns venedors. El resultat de tot plegat, segons ha denunciat el president de l'Associació Professional de Venedors de Premsa, Pere Collado, és que les vendes que realitzen no compensen els pagaments als quals han de respondre i molts quioscos s'han vist obligats a tancar. "Els quiosquers estan en perill d'extinció", ha alertat Collado.\nA banda de la denúncia presentada aquest diumenge contra la distribuïdora Logística de Medios, des de l'associació de venedors han avançat d'altres accions jurídiques, "tant civils com penals i contra les quatre distribuïdores".


Aplicació fresca, brillant, elegant i potent per promoure\nl'eficiència energètica, la participació ciutadana,\nla governança transparent, la sostenibilitat,\nla sobirania popular i els processos P4\nMostrar dades en temps real\nControl transparent i avaluació del consum d'energia i aigua en insfraestructures\nOur city Our Energy permet a les administracions públiques aconseguir elevats nivells de transparència respecte als subministraments d'energia i aigua. Mostra, d'una manera senzilla de veure i entendre, el consum i les despeses d'aquests subministraments en edificis i instal·lacions municipals.\nPromoure el compromís polític i ciutadà\namb els problemes col·lectius\nOur city Our Energy és una eina per a la transparència i la participació. Tots podem i hem d'ajudar a les administracions públiques i a les organitzacions privades a reduir el consum de les infraestructure per evitar el malbaratament.\nDesenvolupament de programes d'estalvi d'energia\nMostrar els resultats de les accions de les administracions i organitzacions en matèria d'energia, per a que la ciutadania s'activi per a un model basat en l'estalvi d'energia i les energies renovables.\nPromoure un espai comú per construir un nou model basat en l'estalvi d'energia i les energies renovables, per a que la ciutadania, les adminsitracions i les organitzacions cocreïn, codirigeixin i coparticipin\nNúmero de persones involucrades\nPunts de consum\nPunt de consum supervisat\nTonelades de CO².\nEmissions de CO² sota control\n€uros administrats a través de l'APP\nÉs una eina de software i aplicació mòbil que mostra en temps real les despeses i el consum d’aigua i energia en infraestructures i edificis, promovent la transparència i la participació de les persones en programes d’estalvi d’energia, frenar el canvi climàtico i adaptar les àrees urbanes.\nOur City Our Energy permet a les administracions públiques aconseguir elevats nivells de transparència respecte als subministraments d’energia i aigua.\nL’aplicació mostra, d’una manera simple de veure i entendre, el consum i les despeses d’aquests subministraments en edificis i instal·lacions municipals.\nEl departament encarregat de la gestió energètica i d’aigua actualitza regularment en una base de dades les factures dels diferents subministraments segons van arribant (electricitat, gas, gasoil, aigua, etc.)\nCANVIAR I PENSAR GLOBALMENT / ACTUAR LOCALMENT\nCiutadania, energia, transparència, gobernança, participació, sostenibilitat, sobirania, 4P\nEns alegra comptar amb tu\n``L'aplicació és realment útil per compartir amb els ciutadans les despeses i els consums, així com les mesures que se estan prenent``\nDescarregar l'aplicació per a Android\ndescarregar l'aplicació per a IOS\nOur City Our Energy ha estat desenvolupada per:\n© Tots els drets reservats Our City Our Energy


Tornem a començar el curs\nUn any més tornem a començar les classes extraescolars d’escalada per a nens i nenes de 5 a 14 anys. Amb aquestes classes treballem l’agilitat, la força i l’equilibri a través de jocs i sessions lúdiques, alhora que ens...\n19a Caminada Nocturna per les Gavarres\nAquest estiu renovem la nostra oferta d’activitats amb dues noves propostes. Un curs per aprofitar les tècniques del ioga i el mindfulness per millorar les nostres capacitats a la muntanya i una sortida d’escalada i via ferrata al Mont...\nNosaltres no parem, i tu?\nEl mes de maig és perfecte per fer activitats a l’aire lliure i nosaltres tenim preparat un munt d’activitats per no avorrir-se ni un moment. Dilluns 1: Senderisme pel Montgrí, el massís com no l’has vist mai. Dissabte 6: Barranc...\nProgramació d’activitats per el mes de març\nUn cop mes us presentem la programació d’activitats que hem preparat per aquest mes de març. Hem preparat cursos i activitats guiades per a tots els gustos i tots els nivells. Dissabte 4: Sortida pràctica d’Esquí de Muntanya: Travessa...\nNovament, hem programat noves activitats per aquest mes de febrer de 2017. Seguim preparant cursos i activitats d’Esquí de Muntanya, Alpinisme i Escalada en Gel. A més, us podeu apuntar a les diferents sortides amb Raquetes de Neu a Núria...\nActivitats – Gener 2017\nJa podeu consultar les activitats que hem programat per el mes de gener de 2017. Cursos i activitats d’esquí de muntanya, alpinisme, escalada en gel, vies ferrades, orientació i ràpel. Per veure tota la informació del calendari, clica aquí....\nactividades enero, activitats gener, curs de rapels, curs orientació, cursos esquí montaña, escalada, via ferrada\tNotícies\nAquí teniu les activitats que us proposem per els caps de setmana i pont del Desembre. Cursos d’alpinisme, esquí de muntanya, escalada i molt més! Per veure tota la informació del calendari, clica aquí.\nactividades diciembre, activitats desembre, cerdanya, cresta del ferran, cursos alpinismo, cursos escalada en via larga, cursos esquí montaña, programació activitats desembre, vallter\tNotícies\n26/11/2016 Escalada i Slackline a Beuda\nEl proper 26 de novembre la sortida mensual per els peques es realitzarà a Beuda. Per més informació,envia un correu a info@verticalemotions.com\nActividad para niños, Beuda, escalada, escalada para niños, escalada per nens, Garrotxa, linea de vida, Salida de escalada para niños, slackline\tNotícies\nAquí teniu les activitats que us proposem per els caps de setmana de Novembre. Vies ferrades, cursos, activitats d’escalada, activitats per els petits de la casa i molt més! Per veure tota la informació del calendari, clica aquí.\nactividades noviembre, escalada, via ferrata\tNotícies\n29/10/2016 – Escalada i Tir amb arc per els petits de la casa!\nEl proper 29 d’octubre anem a l’Estartit a fer escalada en roca i tir amb arc. Pensat per els mes petits de la casa i per els alumnes d’extra escolars d’escalada. Per més informació,envia un correu a info@verticalemotions.com\nescalada, escalada infantil, estartit, extraescolars escalada, tir amb arc\tNotícies\nEscola d’Alpinisme 2016-2017\nEl pròxim mes de Novembre comencen les classes de l’escola d’alpinisme. Oferim una formació de gran qualitat a nivell esportiu , amb continguts mentals, tàctics, tècnics i físics. A través dels nostres cursos, es pot adquirir un alt grau de coneixement i experiència...\nalpinisme, alpinismo, Benasque, Bohí, cerdanya, escola alpinisme, escuela alpinismo, nivel avanzado, nivel experto, nivel iniciación, nivel medio, pirineo catalan, vallter\tNotícies\nEl proper 23 d’octubre comencen les Sortides del Club Roca. 5 sortides trimestrals (sempre en diumenge) a diferents sectors de Catalunya. Coneixeràs nous companys per compartir aquest esport, aprendre o millorar les diferents tècniques de progressió i seguretat dirigides per un...


Saving-E | El Projecte LIFE+ SAVING-E realitza la seva Winter School el proper 24 i 25 de gener de 2018\n15 nov. El Projecte LIFE+ SAVING-E realitza la seva Winter School el proper 24 i 25 de gener de 2018\nPosted at 13:57h in Notícies\tby\tAna de León\nEl proper 24 i 25 de gener de 2018 tindrà lloc la Winter School del projecte SAVING-E que porta per títol “una depuradora urbana sostenible energèticament: implementació de l’eliminació autotròfica del nitrogen a la línia principal d’aigua”. El curs es durà a terme a l’Escola d’Enginyeria de la Universitat Autònoma de Barcelona i serà completament gratuït. Aquest curs de dos dies inclou xerrades impartides pels investigadors principals, sessions de discussió i activitats pràctiques focalitzades en la tecnologia LIFE+ SAVING-E.\nDurant el curs es visitaran les instal·lacions de la Planta de tractament d’aigües de Rubí on es troba ubicada la planta pilot del projecte SAVING-E. Aquest curs intensiu està orientat per a professionals i estudiants que estiguin interessats en ampliar el seu coneixement en aquest camp. El curs serà impartit en castellà.\nPer a més informació veure el tríptic del curs adjunt.


Aquests dies de medi hem començat a treballar els diferents oficis que hi ha i quines eines es necessiten per poder-lo realitzar. Hem descobert que hi ha molts i molts oficis. Hi ha oficis que tots els volem fer, com: policia i bomber.\nA música estem aprenent la cançó dels oficis d'en Xesco Boix. A qui teniu l'enllaç de la cançó\nPublicat per Cal Music Infantil5B a 17:03 Cap comentari:\nEls dilluns a l'hora de pati, quinzenalment, fem els padrins lectors amb els nostres companys de 5è A. Ens ajuden molt aprendre a llegir i ens cuiden molt.\nPublicat per Cal Music Infantil5B a 19:59 Cap comentari:


Quant han de cobrar els polítics? - aula d'economia i empresa\nPosted on 20/02/2013 Author Estudis d'Empresa 0\nLa recent publicació de la declaració de renda de Mariano Rajoy, arrel de l’escàndol del cas Bárcenas i del cobrament de sobresous no declarats, ha generat un debat sobre els sous que cobren els polítics. Quina ha de ser la remuneració del president del govern i de la resta de càrrecs polítics? És normal que declari uns ingressos bruts de 74.000 euros com a cap del govern, quan en cobrava 240.000 com a líder de l’oposició? Per què un alcalde com el de Barcelona, amb una remuneració de 110.000 euros anuals, ha de cobrar més que el president del govern? Duran i Lleida va declarar que el sou del president del govern és baix, perquè “una persona que amb les seves decisions dirigeix els destins de més de 47 milions de persones no pot cobrar tan poc”. Però aquest és precisament el problema: que el nostre destí estigui en mans dels polítics. En una societat veritablement democràtica, cada ciutadà hauria de ser lliure per fixar els seus propis obje ctius i construir autònomament el propi projecte de vida, de manera responsable i establint vincles voluntaris de cooperació social. Les diferències de sous són també molt accentuades en el cas d’expolítics exercint de financers al capdavant de les entitats que van fer fallida. Així, Rodrigo Rato va percebre 2,34 milions el 2011 per presidir Bankia, el que significa trenta vegades més del que guanya Mariano Rajoy, mentre que el president de CatalunyaBanc, Adolf Todó, ingressava 1,5 milions, i el director general d’Unnim, Jordi Mestre, 963.000 euros. El febrer del 2012 el ministre d’economia Luis de Guindos va limitar el sou dels dirigents d’entitats financeres rescatades amb ajudes públiques a 300.000 euros anuals, encara quatre vegades el que cobra el president del govern. Aquesta polèmica coincideix amb l’aprovació per part del govern central de la reforma de l’Administració local, on es preveu que més del 80% de regidors realitzin la seva activitat política sense cobrar. Així, per exemple, Madrid reduiria de 57 a 45 el nombre de regidors remunerats, mentre que Barcelona ho faria dels 41 actuals a 32. A més, limita i unifica el sou dels alcaldes, reduint també el número de càrrecs de confiança nomenats discrecionalment pels polítics.\nEs sol argumentar que la funció política ha de ser remunerada, ja que d’altra manera les persones sense recursos o amb rendes baixes tindrien vetat de facto l’accés als càrrecs públics, fet que contradiu els principis de la democràcia. Malauradament, la remuneració de la funció política, que ocupa un espai cada vegada més extens a la nostra societat, també genera incentius perversos per viure permanentment de la política i fer d’ella el modus vivendi. El que hauria de ser un servei temporal a la societat, es converteix, com malauradament confirmen els continus casos de corrupció actuals, en un aprofitament màxim dels altres i en una apropiació permanent de les rendes del contribuent. Persones que no han tingut mai cap tipus d’experiència laboral entren a formar part de la maquinària dels partits polítics, amb l’esperança que la seva fidelitat sigui recompensada amb una posició alta dins les llistes electorals tancades, que els permeti l’accés al poder. L’origen professional del parlamentari espanyol es troba majoritàriament en la funció pública, a diferència del britànic, que prové de l’empresa privada. Quin dels dos tendirà a defensar més els seus interessos corporatius i els privilegis de classe, i no pas els interessos dels que els han votat? Quin perfil tendirà a promulgar les lleis que necessita una societat oberta i avançada? Qui promourà millor la competitivitat o la qualitat d’una educació i sanitat que assegurin el benestar del ciutadà? Amb quina autoritat pot un polític acostumat a no ser controlat ni auster, exigir controls i retallades a la ciutadania? Hi ha qui sosté que la política, per tal de captar les persones amb més talent de la societat, hauria d’oferir uns salaris que equivalguessin a la mitjana dels ingressos cobrats a l’última activitat professional realitzada, garantint també el retorn al lloc de treball quan finalitzés l’etapa de dedicació a la política. De nou, hi ha un abisme entre qui ha de sobreviure en un entorn empresarial competitiu, i qui ha viscut sempre allunyat de la competència i a l’empara del poder i dels privilegis. Pot oferir garanties un polític que no sap llegir un balanç i que mai ha hagut de lluitar cada dia pel lloc de treball? El govern de la cosa pública s’ha pervertit a l’expulsar membres valuosos de la societat civil que hi aportaven talent i aire fresc, monopolitzant els càrrecs (ministres, consellers, secretaris d’estat…) els membres dels partits polítics.\nCategory: Articles d'opinió Tag: Sous dels polítics Leave a comment\nPrevious PostProductes i serveis de bona qualitat\nNext PostEl recobrament dels impagats empresarials


Celler Gerisena · Visita el canvi - Productors Catalans\nInici / Cellers / Celler Gerisena · Visita el canvi\n🍷 Enoturisme al Celler Gerisena · Coneix el canvi, visita el canvi.\nEmprèn un viatge a través d’una història plena de tradició i cultura i enamora’t de la nostra terra, els nostres orígens, la nostra gent, la nostra gastronomia i la nostra passió per elaborar vins 100% empordanesos. DO Empordà.\n📍 Garriguella (900 aprox.) · Alt Empordà\nEnoturisme al Celler Gerisena\nMolt més que una experiència… Volem que gaudeixis en tots els sentits! Volem que experimentis, oloris, tastis el món del vi des d’on neix, creix, evoluciona i envelleix. Per això hem creat diversos packs enoturístics, perquè triis el que més t’identifiqui.\n♦ Pack Macabeu: tot un clàssic dins el celler! Visita celler i tast vins. (·)\n♦ Pack Moscatell: el familiar, perquè tan petits com grans gaudeixin del món del vi… mentre els grans tasten, els petits pintaran amb vi. (·)\n♦ Pack Vins&Búnquers: l’històric. Ruta per conèixer historia dels búnquers a les nostres vinyes. Seguidament tast de vins de les vinyes visitades.\nPreu: 15€/persona (menors de 4 anys gratuït)\nCal fer reserva prèvia per establir dia i hora\n♦ Visita Teatralitzada: Per a totes les edats, es realitza una interessant i divertida visita al celler seguida d’un tast de vins (3 vins secs + 1 vi dolç).\nPreu: 12€/persona (menors de 4 anys gratuït)\n(·) Packs amb flexibilitat horària, tant per a grups grans com reduïts.\n· Totes les nostres activitats les podeu complemetar amb un esmorzar, dinar o sopar. Contacteu amb nosaltres per més informació.\nVolem que els visquis i els sentis tant com nosaltres. Regala experiències, regala Celler Gerisena!!! DO Empordà!!!\nEsteu veient: Celler Gerisena · Visita el canvi


ACDPAC: 06/01/19 - 13/01/19\nHomenatge a l'artista amazic NBA, va morir diumenge 9 de gener de 2011\nAniversari (9/1/2011) de la desaparició del pioner de la canço compromesa de l'Artista activista amaziguista, #NBA\nFesta del Yennayer 2969 a Girona\nAquest dissabte, 12 de gener, s’organitza a Girona una festa per celebrar de l’entrada del nou any amazic 2969 tot i tenint en compte el temps d’excepcionalitat que viuen el poble amazic en general, i especialment el poble rifeny.\nL’esdeveniment d’aquest any és un acte de resistènicia i de reafirmaament de la identitat i el rebuig als règims dictatorials que en complicitat de la unió europea porten a terme la persecusió del nostre poble al nord àfrica. Llibertat segrestats i exiliats riefnys\nFesta solidària / Celebració del Yennayer, el cap d'any nou amazic 2969\nCarrer del Montseny, 74 - 78, 17006 Girona\nConferència sobre la persecució del règim del Marroc al Moviment Rifeny\nPonents: Activistes rifenys de Catalunya\nSopar rifeny (menjars típics de la festa del Yennayer)\nMenú a 10€ (cal fer reserva prèvia)\nThamarraqt, Cuscús, carn amb verdures, te rifeny a la menta, fruita seca\nEl gran Rabie El Ablak, l'activista que ho ha donat tot per el Rif\nRabie el Ablak és periodista. Va treballar per Badil.info. Tot i que és periodista i no ha violat cap llei, també ha estat segrestat, torturat, violat i empresonat.\nEn la seva primera vaga de fam, va ser admès perquè estava en perill mortal. Ara treballa en la seva cinquena vaga de fam.\nHa escoltat els seus crits d'emergència amb més freqüència. Va explicar més sovint el que els Riffines han de suportar i com els Riffines han estat tractats durant 60 anys. Milions han fugit de la regió a altres parts de l'imperi i milions més han fugit a Europa.\nAquesta política ha estat implementada sistemàticament des del 1958 pel rei Mohamed 5. El seu fill i nét, Hassan 2 i Mohamed 6, han continuat amb la mateixa política de migració.\nDemanem a tothom que mireu el vídeo a continuació i escolti la història del pres de consciència i periodista Rabie el Ablak.\nText: Wij zijn Riffijnen (som Rifenys)\nGràcies a: Centre d'Informació Amazigh per a subtítols holandesos\n▼ 6 de gener - 13 de gener (3)\nHomenatge a l'artista amazic NBA, va morir diumeng...\nEl gran Rabie El Ablak, l'activista que ho ha dona...


Podere Oca Bianca Pescia Romana Itàlia - Ofertes d'hotels amb els MILLORS DESCOMPTES EN LÍNIA\nStrada Ara Vecchia 9, Pescia Romana, Pescia Romana, Itàlia, 01014 - Veure al mapa\nDissenyat tant per oci com per negoci, Podere Oca Bianca està situat idealment a Pescia Romana; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Podere Oca Bianca, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, instal.lacions de barbacoa.\nL'ambient de Podere Oca Bianca es reflexa en cada habitació. aire condicionat, calefacció, aparell de televisió LCD/pantalla de plasma, cuina americana, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Podere Oca Bianca no troba competidors en cap categoria.\nTots els tipus de viatgers (35) Parelles (16) Viatgers en solitari (1) Famílies amb infants petits (13) Grups (5)


Luis Arce, mà dreta d'Evo Morales, pren possessió com a nou president de Bolívia\nEl nou president de Bolívia, Luis Arce, al balcó del Palau de Govern (EFE/Juan Carlos Torrejón)\nRedacció 08/11/2020 - 23.58 Actualitzat 09/11/2020 - 09.25\nLuis Arce ha pres possessió com a nou president de Bolívia en una cerimònia on també hi eren el rei Felip VI i el vicepresident del govern espanyol, Pablo Iglesias.\nLa investidura significa la tornada al poder del partit d'Evo Morales, el Moviment al Socialisme (MAS), i, de fet, molts consideren que Arce és l'home de palla de l'expresident, que va marxar del país ara fa un any.\nA la presa de possessió d'Arce també hi han assistit els presidents de l'Argentina, Colòmbia i el Paraguai i altres representants polítics europeus i asiàtics.\nArce va ser elegit a mitjans d'octubre amb el 55% dels vots. Va ser un any després que Evo Morales anunciés que abandonava la presidència de Bolívia forçat per pressions militars i policials i enmig de denúncies de frau. A Morales el va substituir un govern interí encapçalat per la senadora conservadora Jeanine Áñez.\nLa relació entre el govern espanyol i el govern ultraconservador de Jeanine Áñez ha estat molt tensa, especialment després del setge a l'ambaixada mexicana, on hi havia refugiats 9 membres de l'antic govern d'Evo Morales, i de l'expulsió de diplomàtics de tots dos països.\nEl discurs del nou president s'ha centrat en crítiques a l'executiu interí de Jeanine Áñez, que ha acusat de trepitjar la democràcia i sembrar "mort, por i discriminació" al país. També ha denunciat que durant el govern d'Àñez es va perseguir polítics i sindicalistes propers al Moviment al Socialisme fent servir grups paramilitars.\nEl nou president de Bolívia ha marcat la recuperació econòmica com el principal repte del país, que viu immers en una profunda recessió per la pandèmia de la Covid.


Ens sumem a l'homenatge a Saul Leiter de la Fundació Foto Colectània | Filmoteca de Catalunya\nInici>Actualitat>Hemeroteca>Ens sumem a l'homenatge a Saul Leiter de la Fundació Foto Colectània\nEns sumem a l'homenatge a Saul Leiter de la Fundació Foto Colectània\nDimecres 27 de juny, a les 18.30h, projectem un documental sobre el fotògraf nordamericà\nConsiderat un dels grans precursors de la fotografia en color i de la fotografia de moda, l'obra del també pintor Saul Leiter (1923-2013) és objecte, a partir del 28 de juny, d'una exposició a la seu barcelonina de la Fundació Foto Colectània: "Saul Leiter: In Search of Beauty". La Filmoteca s'afegeix a aquesta mostra amb la projecció, el dia abans de la seva inauguració, d'un documental que recull les lliçons de vida d'aquest artista.\nOriginari de Pittsburgh, a l'edat de 23 anys Saul Leiter es va traslladar a Nova York amb la intenció de dedicar-se a la pintura. Un cop allà, l'amistat amb el pintor Richard Pousette-Dart i el fotoperiodista W. Eugene Smith, a més de la visita a una exposició de Henri Cartier-Bresson, va fer que comencés a interessar-se pel món de les càmeres i de la imatge fotogràfica.\nInicialment, Leiter va pensar que la fotografia podia formar part del seu treball pictòric, però aviat la càmera es va convertir en el mitjà a través del qual va aconseguir capturar i interpretar la vida de la ciutat de Nova York en composicions de diverses capes, així com en escenes íntimes, com ningú ho havia fet abans.\nA partir de 1948, el pintor i fotògraf -sempre va compaginar les dues disciplines- va començar a experimentar amb la imatge en color, utilitzant sobretot pel·lícula Kodachrome de 35 mm caducada. Els seus objectius principals eren escenes de carrer de Nova York i el seu petit cercle d'amics. Durant els anys quaranta cinquanta,un període molt prolífic a la ciutat de Nova York, Leiter va fer una contribució enorme i única a la fotografia. Les seves formes abstractes i composicions radicalment innovadores tenen una qualitat pictòrica que destaca entre els treballs dels seus contemporanis de la New York School. Les seves primeres fotografies en blanc i negre i en color mostren una afinitat extraordinària pel mitjà.\nDel 28 de juny al 21 d'octubre, la Fundació Foto Colectània exposa 130 d'aquests treballs en una mostra titulada Saul Leiter: In Search of Beauty: La mostra, coorganitzada amb la Saul Leiter Foundation de Nova York i comissariada per Roger Szmulewicz (propietari de la Gallery Fifty One a Anvers), permet descobrir una part de l'immens arxiu fotogràfic d'aquest fotògraf amb obra als principals museus del món.\nAnticipant-se a la inauguració de l'exposició, la Filmoteca acull, dimecres 27 a les 18.30h, la projecció del documental In No Great Hurry: 13 Lessons in Life with Saul Leiter, de Tomas Leach. Un film que projectem amb la col·laboració de la Fundació Foto Colectània i que comptarà amb una presentació a càrrec de Margit Erb, directora de la Fundació Saul Leiter, i de Roger Szmulewicz, comissari de l'exposició.


El partit és a tres quarts d’una. Ens convoquen una hora abans perquè ens bronzegem bé. Aquest cop el nano, que fa de porter, no juga amb el seu equip, sinó amb el prebenjamí A. L’animo a què jugui amb ells perquè els hi ha fallat el porter i la setmana vinent és el darrer partit de lliga i no hi podrà anar perquè som fora. M’arrepenteixo d’haver-lo animat als dos minuts de partit. És el temps que triga el Vilassar de Dalt en fer el primer gol. Un pare de l’altre equip em comenta que encara no han perdut cap partit, que van segons i que si guanyen els tres partits que els hi queden seran campions. Per enfonsar-me del tot afegeix que al partit d’anada van quedar 1 a 10. Tota aquesta informació li vaig traspassant al nano a mesura que va encaixant gols. Abans dels primers deu minuts ja li han fotut quatre. El problema és que la pilota no surt de la nostra àrea. Cada vint segons és una ocasió de gol. Parlem d’un Barça-Osasuna i els navarresos amb vuit.\nLi proposo a l’àrbitre avançar la porteria de l’altre equip al mig del camp però està massa enfeinat anotant el dorsal dels golejadors. “No podies fer res”. Aquesta és la frase que més repeteixo quan li marquen un gol. La segona és “Boníssima” quan fa alguna aturada encara que sigui de sort o amb ajuda del pal. A la represa li’n cauen set més. Em passo tot el partit darrera la porteria sense poder evitar moure el braç o la cama cada cop que xuten. Els míssils arriben per totes bandes. Aquests moviments els combino amb instruccions a la defensa. Traeixo Cruyff. Imposo un catenaccio sense contemplacions. L’entrenador, però, vol que la seguim tocant, que la traiem jugada des del darrera. Tant és que no fem tres passades seguides. Si es despista, però, li dic al nano que envïi la pilota a la segona graderia perquè es pugui relaxar una estona. Es tracta d’avançar iardes.


Per a totes aquelles persones interessades en el tema, aquí trobareui podreu consultar el resum del que es va exposar.\nAmb motiu del la celebració del Dia Internacional d'Acció per a la Salut de les Dones, el 28 de maig, l'Àrea d'Atenció a les Persones va organitzar una jornada municipal, l'objecte de la qual era la resiliència, com estratègia per enfortir la salut de les dones i també com a recurs per reforçar les potencialitats femenines i superar les seqüeles produïdes per situacions de violència, malalties greus o altres.\nLa conferència inaugural va anar a càrrec de Jorge Barudy, metge, neuropsiquiatra, psicoterapeuta i terapeuta familiar sistèmic.\nPodeu consultar el resum del que va exposar:\nLa resiliència humana Contextos humans que afavoreixen les resiliències\nA continuació, Montserrat Badia, alcaldessa de Castellbell i el Vilar, Anna Freixas, catedràtica emèrita de Psicologia de la Universitat de Còrdova, iJovita Costa, en representació de l'associació Dona no estàs sola de Sant Cugat del Vallès, mantingueren un diàleg a l'entorn d'aquesta temàtica. El diàleg fou conduït per Lluís Reales.\nI com a cloenda, Maite Buenafuente dugué a terme una emotiva dramatització de la història de Victòria, una de les protagonistes del llibreValentes, editat per l'Ajuntament de Castellbell i el Vilar, que ens descobreix les històries de vuit dones que s'han caracteritzat pel seu esperit de superació i valentia en fer front a situacions molt adverses.\nL'autor del llibre, el periodista Jordi Benavente, va ser present també en el acte. En el seu bloc martorellnegre, hi trobareu més informació.


Casal Europa: Saint Loup l’aventurier\nCasal Europa : lecture identitaire\nSaint Loup l’aventurier le vendredi 17 juin 2011 à 18h30\nCasal Europa: lectura identitària\nSaint Loup l’aventurer el divendres 17 de juny de 2011 a 18h30\nExit de Convergència i Unió a l’eleccions municipals a Catalunya. CiU, partit nacionalista català de centre dret s’imposa com el líder de les eleccions municipal en Catalunya ( 778 042 vots). L’Esquerra Republicana de Catalunya (ERC) és la gran perdedora de les eleccions municipal de 2011 ( 257 564 vots). La CUP s’ha erigit en la gran triomfadora en el món independentista amb fins a 101 regidors a tot Catalunya, 62 111 vots. La CUP ha entrat espectacularment amb 3 regidors a l’Ajuntament de Girona (Som Notícia). Lire la suite…\nÈxit de la manifestació unitària Nacionalista i identitària a París\nÈxit de la manifestació unitària Nacionalista i identitària a París. Tots contra el mundialisme !\n1500 persones varen asistir a la manifestació unitària !\nLa Manifestació fou Composta de diversos grups nacionalistes i identitaris, alguns oposats sobre algunes temàtiques, però units de cara a la mundialització, a la immigració i al capitalisme. Cal notar la feble mobilització de l’extrema esquerra contra aquesta manifestació. Només 300 persones. Lire la suite…\nHem escollit aquest any per a consolidar les dates de Sant Jordi i una altra data propera al Primer de Maig, que simbolitza la celebració dels treballadors, a l’inaugurar la nostra sede. És sota el símbol de l’identitat i el socialisme que hem marcat aquest dia. Començem amb una tarde de treball durant la qual s’han succeït diverses conferències. Lire la suite…


Política de protecció de dades personales dela Fundació Privada Drissa\nAquesta política de protecció de dades de caràcter personal abasta qualsevol tractament de dades que pugui produir-se en la presentació dels nostres serveis fundacionals, en navegar o interaccionar per qualsevol de les nostres pàgines WEB o les xarxes socials en les que puguem tenir presència ( Twitter, Youtube, etc.). Al final d'aquest document s'especifica informació especial en el cas de l'ús de les xarxes socials. També s'aplicarà a qualsevol procediment intern de l'empresa que requereixi la recollida de dades, ja sigui en formularis en format paper o qualsevol altre sistema. En qualsevol d'aquests mitjans, vostè pot consultar informació, i en alguns casos omplir formularis, contestar enquestes, participar en concursos, realitzar consultes, enviar fotografies, fer comentaris, etc. ... i, per tant, proporcionar-nos informació de dades de caràcter personal . Tots els tractaments estan subjectes a la nostra política de privacitat.\nEl Delegat de Protecció de Dades Personals és la persona responsable de protegir el dret fonamental a la protecció de les dades personal LA FUNDACIÓ i es responsabilitza del compliment de la normativa de protecció de dades personal. Pot contactar amb el Delegat de Protecció de Dades Personals utilitzant la següent adreça de correu electrònic: protecciodades@fundaciodrissa.com\nGestionar les seves dades, necessàries per fer una primera valoració laboral i personal. Un cop feta aquesta valoració es deriva a la persona usuària al servei que es consideri més adequat dels que disposa l’entitat.\nPersones interessades i familiars.\nDades identificatives: Nom i cognoms, DNI, adreça, telèfon, mail Dades personals, dades socials, dades de formació, dades d’ocupació, dades financeres. Dades sensibles\nRelació contractual i consentiment.\nNo hi ha cessió de dades sense consentiment\nGestionar les seves dades, necessàries per a treballar amb itineraris laborals de forma individualitzada i amb diferents tallers.\nLes previstes per llei. No estan previstes altres cessions, però si es consideren necessàries es faran amb consentiment previ.\nServei Mercat Ordinari\nGestionar les seves dades, necessàries per ajudar-lo en la recerca de feina en el món laboral ordinari, donant-li suport per mantenir el lloc de treball i oferint-li també l’ajuda que sigui necessària, com també, si és el cas, a l’empresa que l’ha contractat.\nGestionar les seves dades, necessàries per donar-li suport en el servei d’habitatge.\nGestionar les dades necessàries per detectar i determinar les necessitats de suport laboral i establir les relacions necessàries amb l’entorn social i familiar\nTreballadors de la Fundació amb certificat de discapacitat\nGestió de les dades del personal que treballa per la FUNDACIÓ DRISSA\nDades identificatives: Nom i cognoms, DNI, adreça, telèfon, mail, imatge Dades personals, dades de formació, dades socials, dades d’ocupació, dades financeres. Dades sensibles: empremta dactilar. Altres dades: dades d’ubicació per motius de seguretat\nPersones o entitats relacionades, com ara assessories d'empresa, entitats bancàries, etc. per a la realització dels tràmits derivats de la gestió laboral i administrativa de l'empresa. Mediadors, corredors i entitats asseguradores, amb la finalitat de la contractació d'assegurances per cobrir els riscos derivats del seu lloc de treball. Administracions públiques, mútues i empreses de prevenció de riscos laborals en compliment de la normativa laboral, de seguretat social, tributària, justificació de la nostra activitat, o qualsevol altre supòsit, sempre en el marc legislació vigent.\nPersones que volen treballar per a la Fundació\nDades identificatives: Nom i cognoms, DNI, adreça, telèfon, mail Dades personals, dades socials, dades d’ocupació\nEs cediran a tercers interessats sempre amb el consentiment de l’interessat.\nPersones que contacten amb la Fundació.\nDades identificatives: Nom , cognoms i mail\nInformar de les activitats que realitza la FUNDACIÓ DRISSA\nPersones que han realitzat activitats a la Fundació o bé que han donat el seu consentiment explícit\nInterès legítim o consentiment explícit\nGestionar les donacions privades que rep la FUNDACIÓ DRISSA\nPersones que fan donacions a la Fundació\nRelació contractual Llei 19/2014, del 29 de desembre, de transparència, accés a la informació pública i bon govern\nLes indicades per Llei\nGestionar les dades personals del Patronat de la FUNDACIÓ DRISSA\nDades personals dels patrons.\nDades identificatives: Nom i cognoms, DNI, adreça, telèfon, mail Dades econòmiques\nPromocionar les activitats de la FUNDACIÓ DRISSA\nPer interès legítim de LA FUNDACIÓ en promocionar els seus serveis i iniciatives iniciatives que puguin interessar\nEls recordem que pot revocar el seu consentiment en qualsevol moment a la següent adreça: protecciodades@fundaciodrissa.com\nLA FUNDACIÓ adverteix a l'usuari que, llevat l'existència d'una representació legalment constituïda, cap usuari pot utilitzar la identitat d'una altra persona i comunicar les seves dades personals, de manera que l'usuari en tot moment haurà de tenir en compte que només pot proporcionar dades personals corresponents a la seva pròpia identitat i que aquestes siguin adequades, pertinents, actuals, exactes i veritables.\nLA FUNDACIÓ només cedirà les seves dades en aquells tractaments en els què s'indica i en els casos previstos per una llei. No es realitzaran transferències internacionals de les seves dades personals.\nLA FUNDACIÓ assegura l'absoluta confidencialitat i privacitat de les dades personals recollides i per això s'han adoptat mesures essencials de seguretat per evitar l'alteració, pèrdua, tractament o accés no autoritzat i garantir així la seva integritat i seguretat.\nL'Usuari es compromet a fer un ús diligent i a no posar a la disposició de tercers el seu nom d'usuari i contrasenya, així mateix es compromet a informar a la Fundació de qualsevol robatori, pèrdua o risc d'accés de tercers al seu usuari.\nPodrà consultar les dades personals gestionades per LA FUNDACIÓ\nQuan LA FUNDACIÓ no necessita tractar les seves dades, però vostè les necessita per a l’exercici o defensa de reclamacions.\nSi considera que no hem tractat les seves dades personals d’acord amb la normativa, podeu contactar amb el Delegat de Protecció de Dades a l’adreça protecciodades@fundaciodrissa.com\nL’exercici dels seus drets es gratpït.\nEl funcionament de les xarxes socials no està sota el control de LA FUNDACIÓ DRISSA, i per tant la informació que publica serà compartida per tots els usuaris que les consultin. Així mateix, aquestes xarxes permeten la interacció amb altres usuaris, i per tant, a continuació, es detallen unes premisses que ha de tenir en compte. L'objecte de la utilització de les xarxes socials és donar visibilitat i difusió dels serveis que presta LA FUNDACIÓ DRISSA. En principi, s'aplica la mateixa política de protecció de dades especificada en aquest document, pel que fa a la recollida, tractament i cessió de dades. L'usuari s'ha de comprometre a:\nLA FUNDACIÓ DRISSA no s'identifica amb les opinions expressades per altres ni amb la ideologia dels perfils amb els quals tingui amistat en cap xarxa social.\nLA FUNDACIÓ DRISSA es reserva el dret d'eliminar de les seves xarxes socials qualsevol informació publicada per altres que vulneri la legalitat, inciti a fer-ho, o contingui missatges que atemptin contra la dignitat de persones o institucions. Així com de bloquejar o denunciar el perfil autor d'aquests missatges.\nLes xarxes socials gestionades per LA FUNDACIÓ DRISSA són:


Estàtua de Mercuri de la Plaça dels Carros | BLOG BARRI DEL PORT DE TARRAGONA\nL'Estàtua de Mercuri, ubicada a la Plaça dels Carros del Barri del Port, ocupa l'espai on inicialment hi havia un pou en el que abans s'anomenava Plaça del Mar o Plaça del Port.\nVa ser l'any 1810 quan el director de les Obres del Port fa una queixa formar i per escrit sobre la poca cura d'aquest pou que queda inutilitzat amb el temps a mesura que la Plaça cada cop és més transitada per carros i mercaderies. Cap a 1860 l'Ajuntament decideix urbanitzar la Plaça i substituir el pou per una font monumental. Pel moment es col.loca una barana de ferro al voltant\nL'arquitecte de la Diputació, Francesc Barba i Masip, presenta el dia 15 de desembre del 1865, el projecte de la font amb quatre cignes i una escultura sobre columna. Es va decidir que, provisionalment, la imatge representés a Mercuri, el Déu romà del comerç, fins que es poguessin aplegar diners per a sufragar un altre símbol del Comerç i la Marina que es tenia projectat. El desembre del 1866 es va col·locar l'estàtua de Mercuri, obra de Bernat Verderol (autor dels Gegants Vells, Moros i Negritus de la ciutat) sobre una columna estriada de marbre blanc, envoltada per una garlanda de flors a la part superior, feta per l'escultor Cantó.\nA sota hi havia un pedestal de planta quadrada, on Antoni Miró va esculpir quatre medallons de pedra; dos d'ells representen l'escut de Tarragona, un altre els símbols de les ciències i les arts, i el quart, els atributs del comerç. Finalment, a sota del pedestal, hi posaren una pilastra de secció octogonal. Mercuri tenia una corona alada al cap i descansava el seu braç esquerre sobre un carreu, sostenint amb la ma el caduceu, símbol del comerç. Posteriorment, l'estètica del monument i el seu progressiu estat d'abandonament al llarg dels anys següents, va ocasionar moltes crítiques.\nDurant la guerra (1936-1939), l'onada expansiva d'una bomba d'aviació que caigué molt a prop, va afectar l'estàtua, quedant decantada i mig penjant sobre la seva base. Com que era de terrissa, i per tal d'evitar que en un dia de vent pogués passar alguna desgràcia, es va esmicolar i arrencar, restant al seu lloc la pilastra, el pedestal, la columna i el ferro que la subjectava.\nFinalment, l'Ajuntament va encarregar a Salvador Martorell la realització d'una nova escultura que es va col·locar el 28 de desembre de 1959, sense la columna de suport. La nova imatge de Mercuri tenia dos metres d'alçada i estava feta en pedra d'Hontoria (Burgos). El seu cost fou sufragat conjuntament per l'Ajuntament de Tarragona, la Cambra de Comerç i el Gremi d'Exportadors de Vins.\nEl 26 de febrer de 1993 es va substituir per una de nova, fosa en bronze pels tallers Ginfer de Reus, traslladant l'anterior al Castell de Masricart de La Canonja. Si la primera mirava cap a la via de tren, la nova estàtua hi donava l'esquena.\nEl 1988 una remodelació urbanística de la Plaça dels Carros va restar visibilitat a l'escultura, "perduda" enmig d'un entramat de pilastres, però el maig del 2003 s’enderrocaren recuperant la visibilitat del monument.\n-'Tarragona: escultures, làpides i fonts: Monuments i elements decoratius als carrers de la ciutat'. Tarragona: Arola Editors, 2002


dijous de 20 a 21h\nEspai: Centre Cultural la Farinera del Clot\nA càrrec de Dudu Arnalot.\nUn ésser enigmàtic sobre un gran niu de maletes acaba d’arribar; no sabem d’on ve ni cap a on va i potser tampoc ell ho sap, però la seva presència no ens deixarà indiferents. Un personatge amb ànima d’ocell que et captiva per la seva ingenuïtat i perspicàcia, que acompanyat de sons i músiques, transforma el carrer en un escenari improvisat i ple de vida. El Nïu és un espectacle que s’inventa de nou per cada carrer per on passa. Sense paraules, sense regles, on el joc constant amb el públic va dibuixant nous camins cap a la imaginació, on la sorpresa i la rialla cobren vida.\nEspectacle sense paraules de clown gestual.\nESPECTACLE DINS EL CICLE ENDORFINES 2021.\nPROTEGIM-NOS DEL COVID:\nArribar amb temps d'antelació suficient per facilitar l'accés.\nEsperar a ser acomodat per entrar i abandonar l'espai.\nL'ús de mascareta és obligatori per accedir i moure's per l'espai.\nDavant d'algun símptoma de la Covid o si s'ha estat en contacte amb alguna persona diagnosticada , no acudir a l'espectacle.\nPodreu realitzar les inscripcions on-line a partir de les 9h del 19/07/2021


Intel·lectuals catalans oblidats (I)\nTurmeda | 27 Març, 2008 17:06 | Compartir:\n"Intel·lectuals" de baixa categoria, servils sense escrúpols, s'encarregaven -i s'encarreguen encara!- de la feina bruta de demonitzar els grups o persones autènticament revolucionaris. Eren ridiculitzades les idees de progrés, justícia social, socialisme i independentisme. Tot això, combinat amb la lluita activa (portada endavant per la socialdemocràcia, les restes del carrillisme i les burgesies espanyola, catalana i basca) contra el marxisme, l'anarquisme, el leninisme, l'independentisme... o el cristianisme de tendència socialista i anticapitalista, anà creant un concret panorama de desolació contra el qual lluitaren activament Arturo Van den Eynde i els seus companys. (Miquel López Crespí)\nEl marxisme català i els intel·lectuals oblidats: Arturo Van den Eynde (“Anibal Ramos”) (I)\nA partir de les eleccions del quinze de juny de 1977, qui no tengués representació parlamentària era obligat a desaparèixer engolit per la marginalitat més absoluta. "Intel·lectuals" de baixa categoria, servils sense escrúpols, s'encarregaven -i s'encarreguen encara!- de la feina bruta de demonitzar els grups o persones autènticament revolucionaris. Eren ridiculitzades les idees de progrés, justícia social, socialisme i independentisme. Tot això, combinat amb la lluita activa (portada endavant per la socialdemocràcia, les restes del carrillisme i les burgesies espanyola, catalana i basca) contra el marxisme, l'anarquisme, el leninisme, l'independentisme... o el cristianisme de tendència socialista i anticapitalista, anà creant un concret panorama de desolació contra el qual lluitaren activament Arturo Van den Eynde i els seus companys. Els sectors més dinàmics que encara lluitaven contra el sistema eren deixats de banda (lluites d'Euskalduna, Altos Hornos del Mediterráneo, Astilleros de Cadis... i mil tipus d'accions semblants), tot esperant que els lluitadors més actius perdessin la fe en la victòria de la seva justa causa. Les centrals sindicals majoritàries, amb fortes subvencions estatals per a sous d'alliberats, boicotejaren mobilitzacions de solidaritat, expulsaren els grups més antisistema dels seus delegats mentre els dirigents d'aquests aparells ja institucionals signaven pacte rere pacte en contra dels interessos dels treballadors. Milers i milers de treballadors i treballadores, d'estudiants de totes les nacions oprimides de l'estat, eren induïts (a les bones o a les males: la policia no deixà mai d'actuar de forma brutal contra el poble) a oblidar les idees i principis igualitaris i antifeixistes tot obligat-los (mitjançant un fort bombardeig ideològic des del mitjans dits de "comunicació") a centrar-se només en la vida privada, en el consum com a forma "superior" d'existència, en el "descompromís". Arribava l'època del pelotazo, més que res en temps del PSOE; del redescobriment de "la España eterna" per part dels "socialistes" de mentida que ens acabaven d'entaforar en el bloc imperialista i agressiu de l'OTAN.\nEl domini total i absolut de l'oportunisme polític més bestial s'aferma amb la transició (la restauració de la monarquia borbònica i els pactes de la suposada oposició amb el franquisme i la burgesia) i durant els anys posteriors. La fi del socialisme degenerat a l'URSS i altres estats dits "socialistes" (aquells on regnava el brutal poder de la "burgesia" roja i el més bestial capitalisme d'estat) servia per a bastir una campanya contrarevolucionària mundial a la qual s'aferraven amb ungles i dents els reaccionaris de totes les tendències. Ens apropàvem als temps actuals, a l'època de la mundialització més bestial i absoluta del capital i de l'imperialisme (alguns li diuen, en expressió errada, la "globalització"). Davant aquesta situació Arturo Van den Eynde escriu Globalització: la dictadura mundial de 200 empreses, que publica Edicions de 1984. Les preocupacions socials i collectives de les organitzacions marxistes, independentistes i antisistema eren sovint ridiculitzades. Els grups i partits que encara resistien la gegantina onada d'oportunisme que tot ho envaïa (barroeres lluites pel poder, per la poltrona, per la nòmina institucional deixant de banda dècades d'història de lluita esquerrana) eren presentats sovint com a utòpics o, més d'una vegada, com a actius "agents de la dreta", illuminats que no tocaven amb els peus a terra.\nPerò l'obra teòrica, memorialística i periodística d'Arturo Van den Eynde no abarca tan sols els llibres que va poder publicar.\nHauríem de pensar en tot el caramull d'articles, informes, documents de tot tipus, anàlisis de partit, els més diversos programes que va elaborar al llarg de la seva vida de militant. És, doncs, en la premsa de les organitzacions on va lluitar, dins les diferents revistes i butlletins, en els articles signats per Aníbal Ramos i, moltes vegades, amb pseudònim, on es podria anar reconstruint l'autèntica obra política d'Arturo Van den Eynde.\nProblemes dels escriptors catalans\nTurmeda | 27 Març, 2008 09:22 | Compartir:\nBona part de l'herència cultural elitista, antipopular i antiesquerrana s'encarnà en el feixisme i la dictadura brutal de la burgesia que sorgeix després de la derrota de la República i de les posicions revolucionàries que hi hagué en temps de la guerra. El feixisme, enemic acarnissat del nostre redreçament nacional i de l'esquerra, a part d'afusellar i exiliar centenars d'intel·lectuals orgànics del poble (mestres republicans, sindicalistes, escriptors, militars d'esquerra, quadres revolucionaris...) ens barrà el pas al coneixement dels creadors més importants de la cultura catalana. (Miquel López Crespí)\nEls problemes dels escriptors catalans d´esquerra nacionalista\nBona part de l'herència cultural elitista, antipopular i antiesquerrana s'encarnà en el feixisme i la dictadura brutal de la burgesia que sorgeix després de la derrota de la República i de les posicions revolucionàries que hi hagué en temps de la guerra. El feixisme, enemic acarnissat del nostre redreçament nacional i de l'esquerra, a part d'afusellar i exiliar centenars d'intel·lectuals orgànics del poble (mestres republicans, sindicalistes, escriptors, militars d'esquerra, quadres revolucionaris...) ens barrà el pas al coneixement dels creadors més importants de la cultura catalana. Durant quatre dècades provà -ben cert que inútilment- d'esborrar les senyes d'identitat dels Països Catalans. Els ideòlegs i policies al servei de la dictadura volien anihilar completament el record de qualsevol signe progressista, nacionalista, d'esquerres que hi hagués dins del nostre àmbit nacional. No en parlem, com ja hem dit una mica més amunt, de la liquidació física de bona part de les avantguardes populars (anarquistes, socialistes, comunistes de totes les tendències) que foren brutalment exterminades pels epígons del nazifeixisme. Estaven prohibits Lorca i Rafael Alberti, Gabriel Alomar i Andreu Nin, Neruda, i Blas de Otero, Antonio Machado i Miguel Hernández, Pompeu Fabra i Mercè Rodoreda, Salvador Espriu i Gonçal Castelló. Era impossible conèixer bona part dels nostres literats! Talment com ara, quan el comissariat neonoucentista barra el pas a les informacions sobre les obres de determinats escriptors.\nNo és cap exageració. Reflexionem una mica en el que ha significat i significa encara, per a la creació d'una cultura nacional progressista, el silenci decretat sobre la vida i l'obra dels escriptors d'esquerra. Els problemes patits durant prop de seixanta anys per Gonçal Castelló, per posar un exemple paradigmàtics, n'és una prova evident i irrefutable. Però també podríem parlar d'Enric Valor, Pere Calders, Puig i Ferreter... La reacció i els neonoucentistes proven de barrar el pas a tots els que no combreguen amb el seu ideari estètic i/o polític. Es controlen els premis que es consideren "importants", es menysté aquells que no són controlats per aquests comissaris o, cas encara pitjor, es blasma contínuament contra l'"excessiva proliferació de guardons literaris" (sempre en la línia de controlar els "nous valors" que puguin anar sorgint). La manipulació sectària damunt la nostra literatura no s'exerceix solament mitjançant el control dels premis considerats "importants" pel comissariat: aquells que es consideren que "consagren" l'autor són donats, o almanco són aparaulats, anys abans de la seva concessió oficial. El control tambe es fa extensiu als suplements de cultura del diaris de màxima circulació, on, com tots sabem, cada camarilla, cada grupet reaccionari o màfia editorial i/o institucional s'encarrega d'enlairar els seus silenciant o atacant aquells que no són de la seva corda.\nIgualment el control de determinades revistes culturals, d'espais de ràdio i televisió s'ajunta amb la vigilància sobre el que publiquen les editorials de més "prestigi". Gonçal Castelló (i tants i tants d'escriptors) em va explicar en el seu moment les peregrinacions d'editorial en editorial per aconseguir publicar una obra. Ara mateix en Carles Castellanos hi insisteix en les seves memòries. En aquesta batalla tot eren -i són!- problemes per a determinats creadors mestres, fins a l'extrem que, per als que no combreguen amb determinades concepcions de la política dretana i concepcions culturals neonoucentistes, les dificultats esdevenen insalvables.


A partir de la dècada de 1960 s’han anat desenvolupant nombrosos sistemes de reiki, tot i que tots ells deriven, d’alguna manera, del que va crear Mikao Usui.\nL’evolució del reiki ha donat lloc a dues grans branques:\nReiki tradicional japonès –sistemes derivats del sistema Usui inicial i que en l’actualitat es practiquen al Japó.\nReiki occidental -introduït per Hawayo Takata a Hawaii, d’allà la seva pràctica es va estendre a Califòrnia i, desprès, a la resta del món occidental. El sistema de Takata ha donat lloc a uns altres dos grans sistemes:\nReiki Usui de Sanació Natural: Es tracta d’un sistema de línia occidental que s’ha mantingut fidel als ensenyaments de Hawayo Takata. El nom japonès d’aquest sistema, Reiki Usui Shiki Ryoho, significa “sistema Usui de sanació natural”. És el sistema que proposa i difon la Reiki Alliance, associació que dirigeix Phyllis Lei Furumoto, neboda de Takata. Aquest sistema estructura l’ensenyament del reiki en tres nivells: primer, segon i mestratge, i només utilitza els 4 símbols originals del reiki, d’acord amb les variants que va introduir Takata.\nReiki Usui Tibetà: El mestre americà de reiki William L. Rand va desenvolupar aquest sistema, que parteix del sistema de Takata al qual n’afegeix alguns elements. Rand inclou tècniques addicionals, com la cirurgia energètica i la sintonització de sanació. En general, el sistema tibetà és més obert que el sistema Usui i incorpora símbols d’origen tibetà, com també ensenyaments budistes. L’ensenyament s’estructura en 4 nivells: primer, segon, tercer i mestratge. El sistema utilitza 7 símbols, però en algunes variants n’hi ha fins a 9.\nA part d’aquestes grans tendències, la pràctica del reiki s’ha ramificat i trobem altres sistemes com el reiki do, el reiki egipci o seichim sekhem i una llarga llista d’escoles diferents...


La policia va trobar mig milió d'euros a casa del propietari del Paradise - Empordà\nOperació d'abast estatal\nDDG/ACN 01.07.2015 | 09:05\nLa Policia Nacional va detenir durant l'operatiu contra el frau fiscal i blanqueig de capitals vinculat al món de la prostitució al propietari del Paradise de la Jonquera, José Moreno i també un altre dels dirigents del bordell. En total es van detenir 61 persones que entre ahir i avui havien de declarar davant del jutge de l'Audiència Nacional, Fernando Andreu, el qual decidirà la seva implicació en els fets. Es dóna el cas, segons informa el rotatiu 'El País', que la Policia Nacional i agents de l'Agència Tributària no només van escorcollar els locals l'Eclipse i el Paradise de la Jonquera sinó que a més van anar fins al domicili del seu propietari. I allà, segons informa el diari, és un hi haurien localitzat 500.000 euros en efectiu.\nL'Audiència Provincial de Girona va instar el seu ingrés a la presó la setmana passada per un cas anterior, en el qual es va condemnar a tres anys de presó per afavorir la immigració clandestina.\nL'operació està dirigida pel jutge de l'Audiència Nacional, Fernando Andreu, el qual decidirà la seva implicació en els fets. Tota la investigació del cas es va iniciar fa dos anys centrada en la part financera però també en l'explotació sexual. Els investigadors creuen que els responsables dels locals van defraudar els dines per després donar-los curs legal amb negocis paral·lels.


ERC i el Jovent Republicà recorden Companys en el 80è aniversari del seu afusellament | elCugatenc\nERC i el Jovent Republicà recorden Companys en el 80è aniversari del seu afusellament\nUn any més, ERC i el Jovent Republicà han recordat l’afusellament del 123è president de la Generalitat, Lluís Companys, en mans d’un consell de guerra sumaríssim un cop acabada la Guerra Civil. El repunt de la pandèmia ha fet trontollar l’acte però, tot i que moltes altres agrupacions locals han optat per cancel·lar-lo, el partit i les joventuts santcugatenques han optat per mantenir-lo amb adaptacions, especialment perquè enguany és el 80è aniversari del seu assassinat per part del règim feixista del general Franco.\nL’acte ha esdevingut una petita trobada de militants a la plaça de Barcelona, els justos per complir les restriccions sanitàries, mentre la majoria de la militància l’ha pogut seguir a través de les xarxes socials. Al davant de l’antiga casa consistorial, el president de l’agrupació local d’ERC, Oriol Cisteró, i la portaveu del Jovent Republicà, Lara Carbonell, han llegit sengles manifestos en memòria del president.\n“Afusellant el president volien afusellar un poble”, ha dit Cisteró tot recordant els orígens i implicacions polítiques de Companys: fundador d’ERC i de la Unió de Rabassaires, lluitador contra la dictadura de Primo de Rivera i president durant la II República Espanyola. El president d’ERC ha recordat que Companys també va ser víctima del que ha considerat una “deriva autoritària de la República” fins que amb la victòria del Front Popular va esdevenir president.\nMés enllà de la proclamació de la República Catalana, primer a l’Ajuntament i posteriorment per part de Francesc Macià al Palau de la Generalitat, i del seu crit “per Catalunya!” al darrer sospir, Cisteró ha recordat el president com un home compromès amb els valors republicans i amb la lluita obrera. “El seu crim resta impune a Espanya”, ha denunciat, tot dient que cal reivindicar la llibertat, la justícia i la reparació i, especialment en l’actualitat, seguir lluitant per l’assoliment de la República Catalana i per l’amnistia, “resistir és el triomf”.\nCarbonell, per la seva banda, ha recordat que el 80è aniversari de l’afusellament de Companys coincideix amb el primer aniversari de la sentència del judici del procés, el que considera exemples de l’“intent d’aniquilar la lluita independentista”. “El Jovent Republicà segueix dempeus per l’autodeterminació i per l’amnistia”, ha reivindicat la portaveu, que, emprant el crit “fins a la victòria”, ha acabat la seva intervenció llegint el poema No passareu d’Apel·les Mestres: “No passareu! I si passeu / quan tots haurem deixat de viure, / sabreu de sobres a quin preu / s’abat un poble digne i lliure”.\nL’acte, celebrat el dimecres per la tarda a la plaça Barcelona, ha clos amb els dos representants encenent dues espelmes col·locades al davant d’una fotografia del president Companys sostinguda per un cavallet. Tot i la pandèmia, ERC i el Jovent Republicà no han renunciat a recordar una de les figures més importants de la seva història.\nMireia Ingla esdevé, de nou, l’alcaldable d’ERC cridant a ser l’alternativa al PDECAT\nÉs el primer pas de cara als comicis tenint oberta encara la definició del programa, que serà una continuïtat de la tasca feta durant aquest mandat, i decidir si repeteixen la coalició amb MES.


tens un racó dalt del món: Homenatge a Gerard Vergés a l'Escola Port Rodó\nPublicat por Jesús M. Tibau at 20:58\nGràcies a vatros, gràcies a tu Jesús, un luxe per la nostra escola. Va ser fantàstic!!!\n28 de maig de 2013 a les 23:32\nEscola Portrodó ha dit...\nAmb el cor a la mà a tu i a tots us volem dir GRÀCIES per fer que una escola tan petita com la nostra hagi estat durant unes hores la més gran de tot el món. Perquè la nostra cultura i perquè el futur del nostre alumnat és el que realment compta sempre valdrà la pena organitzar actes tan emotius com aquest.\nCarlos Blanch, director de l'Escola Port Rodó.\n31 de maig de 2013 a les 11:55


Lluïsa Moret valora el resultat electoral com un "aval al govern de progrés" - Sant Boi Diari\nEls bons resultats aconseguits pel PSC a les eleccions municipals han estat tota una injecció de força pels socialistes. Ara, ja pensant en la formació del govern municipal que es materialitzarà el proper dissabte 13 de juny, Lluïsa Moret es reafirma en la intenció del seu partit de repetir un pacte de govern amb ICV-EUiA.\nCom ja va afirmar la mateixa nit electoral el primer secretari de l’agrupació local del PSC, José Ángel Carcelén, l’alcaldessa confirma les intencions dels socialistes per formar un govern sòlid amb majoria al plenari municipal. «La opció de pacte del PSC és reestablir l’acord amb ICV», ha assegurat la guanyadora dels comicis en declaracions a dSantBoi.\n«Hem treballat colze a colze durant els últims anys» argumenta l’alcaldessa, que considera que el govern de coalició amb els ecosocialistes s’ha de mantenir per la «bona valoració que n’ha fet la ciutadania». De fet, en aquestes eleccions municipals, el PSC ha augmentat en més de 2.000 vots i els ecosocialistes han guanyat també un miler de votants i han passat a ser segona força, ocupant el lloc del PP. «La ciutadania ha renovat la seva confiança en el nostre projecte» ha assegurat Moret, que entén el resultat com «un important aval» de milers de santboians que «mantenen la confiança majoritària en les forces polítiques de progrés que han conformat fins ara el govern municipal».\nL’alcaldessa també ha destacat l’augment de participació en gairebé vuit punts durant una jornada electoral que ha qualificat de «cívica, de respecte i tolerància».\nTags:acord de govern eleccions municipals eleccions municipals 2015 eleccions municipals 24M ICV ICV Sant Boi ICV-EUiA José Ángel Carcelén Lluïsa Moret pacte de govern participació PSC PSC Sant Boi\n← La Santboiana disputarà la final de la Divisió d’Honor\n12 projectes aspiren a donar vida a quioscos i espais públics buits →


Informació de la Ribera: L´AJUNTAMENT DE SUECA EMPRÉN REFORMES EN UN TRAM DE LA N-332 AL SEU PAS PEL MUNICIPI\nL´AJUNTAMENT DE SUECA EMPRÉN REFORMES EN UN TRAM DE LA N-332 AL SEU PAS PEL MUNICIPI\nEl Consistori, davant la falta de resposta per part de l’Estat, propietari del tram afectat, ha iniciat uns treballs de reforma en les voreres afectades pel creixement dels arbres\nJa s’han iniciat els treballs de condicionament de les voreres, ubicades en un tram de la Nacional 332 al seu pas pel municipi, les quals es troben en un estat molt deteriorat com a conseqüència del creixement de les arrels dels arbres que s'hi van plantar. En concret, es va a actuar conjuntament, per part de l’Ajuntament i l’empresa municipal Aigües de Sueca, en el tram que comprén des del quarter de la Guàrdia Civil fins a la confluència amb el carrer Moro. “Estos treballs haurien d’haver-se realitzat fa molt de temps, ja que han sigut una reclamació constant per part dels veïns afectats. Des de l’Ajuntament hem esperat que l’autèntic propietari d’este tram de la Nacional, l’Estat, ens cedira la propietat, així com l’assignació corresponent per a realitzar les obres. No obstant això, i davant la negativa del PP en el govern central d’incloure en el pressupost per a enguany ni la cessió de la propietat del tram de la Nacional ni la partida econòmica que ens correspon, hem decidit actuar ja”, ha assenyalat el regidor d’Urbanisme, Enrique Vidal.\nL’empresa pública municipal Aigües de Sueca, adscrita a la Regidoria de Serveis Municipals, és l’encarregada de sufragar i realitzar els treballs, al tractar-se d’una situació provocada pel creixement de les arrels dels arbres. “L’objectiu fonamental és evitar que este fet puga arribar a afectar el subministrament d’aigua potable i a la xarxa de clavegueram de les vivendes més pròximes. Les obres consistiran a alçar les voreres per a poder podar les arrels i, posteriorment, tornar a reposar-les. Per a això, el capatàs de jardins de l’empresa municipal interactuarà amb la resta d’operaris perquè els arbres no patisquen cap dany”, ha assenyalat la regidora de Serveis Municipals, Pilar Moncho.\nLa durada dels treballs dependrà de l’estat de les arrels, així com de la dificultat que oferisca la séquia que passa per davall d’este tram. També dependrà de la situació en què es trobe la xarxa de sanejament “ja que, de trobar-se afectada, seria restaurada en la seua totalitat, amb la conseqüent millora per als ciutadans afectats”, ha afirmat Moncho.


La vaga general dels funcionaris anirà del 19 de febrer al 19 de març - Altaveu\nL'aturada general que els sindicats de la Funció Pública fa dies que vénen anunciat ja té data. O millor encara: dates. Les accions dels col·lectius sindicals, que s'anunciaran concretament amb un dia d'antelació, aniran del 19 de febrer al 19 de març. Deixen fora la festivitat del Carnaval per no perjudicar més del compte el teixit econòmic i empresarial del país. Els sindicalistes asseguren que la convocatòria es fa amb independència de si l’executiu, que creuen que és qui ha de regular uns serveis mínims si ho creu escaient, farà o no descomptes als sous. Alhora, els representants dels treballadors exigeixen de nou que es parin les lleis sòcio-laborals que ja estan a tràmit i es deixi al calaix la reforma de l’administració i es negociï tot de nou i des de zero.\nLa vaga general indefinida de la Funció Pública ja té convocat un primer torn de protestes. Els sindicats de l’administració han comunicat fa poca estona al Govern que les accions de mobilització per mostrar el rebuig a la reforma que s’està projectant en relació als funcionaris però també contra el paquet de lleis laborals que s’estan tramitant al Consell General es faran entre el 19 de febrer i el 19 de març. Els col·lectius sindicals han decidit deixar fora de la campanya de protestes la festivitat del Carnaval perquè “sabem que el país estarà ple i no volem perjudicar ni el país ni el teixit empresarial i econòmic, encara que sabem que les nostres reivindicacions tindran un impacte”, segons que ha explicat el secretari general de la Unió Sindical d’Andorra (USd’A), Gabriel Ubach.\nUna vegada comunicat el preavís de vaga al Govern, cada col·lectiu sindical establirà ara amb els seus afiliats quines accions preveu dur a terme. Ubach ha deixat clar que “tots els sindicats anem a l’una” encara que també és cert que cada departament de l’administració té les seves pròpies característiques que faran més adequades un tipus de mobilitzacions o unes altres. En qualsevol cas, la pretensió és que les més sonores i contundents es facin de manera conjunta. “Una vegada donat el preavís, ens sentim legitimats per dur a terme les accions escaients anunciant-les amb 24 hores de temps”, ha explicat el sindicalista.\nUbach ha estat contundent en afirmar que “ja n’hi ha prou d’enganys i de faltar a la veritat”, ha retret al Govern la manca de capacitat negociadora i les constants contradiccions que segons el parer sindical està mostrant la titular de Funció Pública, Eva Descarrega, i ha reclamat que “parem les lleis socials, les lleis laborals, la de la Funció Pública. Parem-les, dialoguem-les i consensuem-les. Però no imposem-les” com en opinió dels sindicats hauria fet l’executiu.\nEl secretari general de l'USd'A assegura que "s'ha tensat tant la corda que al final la corda s'ha tensat" i reclama la retirada de totes les lleis laborals\nI després d’assegurar que “la pilota està al teulat de DA, d’Eva Descarrega, de Toni Martí”, el màxim responsable de l’USd’A ha demanat començar la negociació “des del minut zero i amb un full en blanc”. El que tenen clar els sindicats és que en cap cas no s’asseuran per negociar uns reglaments -com fa dies que està anunciant i convidant la titular ministerial- que pengen d’una llei “amb la qual no estem d’acord”.\nEls sindicats han assegurat que hi haurà vaga amb independència que el Govern els descompti del salari les hores d’aturada o no. “Durant 25 anys al legislador no li ha interessat regular el dret a vaga. Si cobrem o no, no té res a veure. Que ens ensenyin la documentació on s’avala la posició del Govern i ja ho discutirem”, ha afirmat Ubach abans de recordar que “s’ha tensat tant la corda que al final la corda s’ha trencat”.\nI després d’afirmar que “les regles del joc hi són per respectar-les” i que l’objectiu final de la reforma de la Funció Pública només pot ser que l’administració “doni el millor servei possible”, ha explicat, també, que li correspon al Govern moure fitxa quant als serveis mínims. “Si ho volen regular, que ens cridin i en parlarem. A partir d’aquí nosaltres ho avaluarem.” Ubach ha explicat que els sindicats no tenen prou força per dir qui ha de treballar i qui no. I que això ho ha de fixar, en tot cas, l’administració.\nsindicats. Funció Pública


Antonio Pérez Reina - Viquipèdia, l'enciclopèdia lliure\nAntonio Pérez Reina (Madrid, 24 de març de 1961) és un muntatgista i editor de cinema espanyol, candidat al Goya al millor muntatge.\n22 març 1961 (60 anys)\nVa debutar com a ajudant d'editor a Tigres de papel (1977) de Fernando Colomo, i com a editor de cinema amb Delirios de amor (1986) de Luis Eduardo Aute. Ha treballat amb directors com Pedro Almodóvar (com a ajudant d'edició a La ley del deseo), Imanol Uribe (com a ajudant d'edició a El proceso de Burgos el 1978, La fuga de Segovia el 1981 i la conquista de Albania el 1984), Eloy de la Iglesia (com ajudant d'editor a El diputado el 1978, Miedo a salir de noche o El pico 2) o Luis Filipe Rocha (com a editor a Adeus, pai el 1996 i A Outra Margem el 2007).\nEl 2004 fou nominat al Goya al millor muntatge per Frío sol de invierno i el 2017 fou nominat per Cinzento e Negro de Luis Filipe Rocha, amb la qual fou nominat al millor muntatge als premis CinEuphoria i als Premis Sophia de l'Acadèmia de Cinema Portuguesa.\n↑ Entrevista a Antonio Pérez Reina, septimovicio, 3 de setembre de 2007\n↑ «Cinzento e Negro» lidera nomeações aos Prémios Sophia, c7nema.net, 23 de febrer de 2017\nObtingut de «https://ca.wikipedia.org/w/index.php?title=Antonio_Pérez_Reina&oldid=25819814»\nDarrera modificació: 27 des 2020 a les 15:27\nLa pàgina va ser modificada per darrera vegada el 27 des 2020 a les 15:27.